《感兴复用钟字韵戏呈同舍》
宋代·邓忠臣

五年湘水听霜枫，长乐初闻此夜钟。
辽鹤亦知华表在，仙棋犹许烂柯逢。
蓬山道藏聊为戏，石室真游久欲从。
便拟作歌招隐去。人间得意不须浓。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。